पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड-19 संक्रमण की दूसरी लहर के प्रसार की रोकथाम एवं प्रभावी नियंत्रण के लिए राजकीय सामान्य चिकित्सालय सवाई माधोपुर/अपेक्स हॉस्पिटल सवाई माधोपुर एवं सामान्य चिकित्सालय गंगापुरसिटी/रिया हॉस्पिटल गंगापुरसिटी परिसर में व्यक्तियों की भीड-भाड रोकने तथा मौके पर शांति एवं कानून व्यवस्था बनाए रखने के लिए डयूटी मजिस्ट्रेट नियुक्त किए गए हैं। जिला कलेक्टर एवं जिला मजिस्ट्रेट राजेंद्र किशन ने आदेश जारी कर नगर परिषद क्षेत्र सवाई माधोपुर के लिए नायब तहसीलदार सियाराम बैरवा एवं विकास अधिकारी रामावतार मीना को तथा नगर परिषद गंगापुर के लिए नायब तहसीलदार बरनाला घनश्याम मीना एवं विकास अधिकारी गंगापुर अजीत को ड्यूटी मजिस्ट्रेट नियुक्त किया है। नियुक्त किए गए डयूटी मजिस्ट्रेट पुलिस विभाग के अधिकारियों से संपर्क एवं समन्वय स्थापित कर राज्य सरकार द्वारा निर्धारित कोविड-19 गाइडलाइंस की पालना करते हुए मौके पर कानून व्यवस्था को सुचारू बनाए रखना सुनिश्चित करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn